Document ID: /fineweb-2-swissfilter-quality_10-filterrobots/filtered/02038.jsonl.gz/92

Avant aveva il schef da regenza tschec Bohuslav Sobotka refusà da reparter ils fugitivs tenor quotas liantas sin tut ils stadis-commembers da l'UE. Ils ministers da l'intern da l'UE s'inscuntran oz en chaussa ad in inscunter extraordinari.
Als cunfins dovria quai puspè urden
La Germania ha annunzià ier dumengia da puspè far controllas al cunfin. Per quant ditg, ha il minister da l'intern tudestg Thomas de Maizière lascha avert. Als cunfins dovria quai puspè urden. La situaziun giuridica lubeschia temporarmain talas controllas or da motivs da segirtad publica, ha ditg de Mazière envers l'emettur ARD. Quai ha er confermà la cumissiun da l'UE.
La mesira che la Germania controlleschia ils cunfins cun l'Austria saja in signal a l'Europa, da reparter ils fugitivs a moda solidarica.
RR novitads 06:00